Θρησκεία στο Ιράν (απογραφή 2011))

  Ισλάμ (99.40%)  χριστιανισμός (0.4%)  άλλες θρησκείες (0.2%)

Η **θρησκεία στο Ιράν** έχει διαμορφωθεί από πολλές θρησκείες και δόγματα κατά την ιστορία της χώρας. Ο Ζωροαστρισμός ήταν η κύρια θρησκεία του Ιράν κατά τη διάρκεια της εποχής των Αχαιμενιδών (550-330 π.Χ.), της Αυτοκρατορίας των Πάρθων (247 π.Χ. - 224 μ.Χ.) και τηςΑυτοκρατορίας των Σασσανιδών (224-651 μ.Χ.). Το 224-651 μ.Χ. το Χαλιφάτο Ρασιντούν κατέκτησε την Περσία και εξάπλωσε το Ισλάμ ως η κύρια θρησκεία. Ο Σουνισμός ήταν η κυρίαρχη μορφή του Ισλάμ πριν την μογγολική κατάκτηση της χώρας αλλά μετά ο Σιισμός έγινε η κυρίαρχη μορφή του Ισλάμ σε όλη τη χώρα με την άνοδο των Σαφαβιδών.

Η τρέχουσα θρησκευτική δημογραφία του Ιράν είναι αμφισβητούμενο θέμα. Σύμφωνα με την ιρανική απογραφή του 2011, το 99.40% των Ιρανών πιστεύει στο Ισλάμ, ενώ το υπόλοιπο του πληθυσμού πιστεύει σε άλλες επίσημα αναγνωρισμένες θρησκείες, όπως ο Χριστιανισμός, ο Ιουδαϊσμός και ο Ζωροαστριανισμός. Ωστόσο, επειδή η αθρησκεία και κάποιες άλλες θρησκείες δεν αναγνωρίζονται από την Ιρανική κυβέρνηση και η αποστασία από το Ισλάμ μπορεί να τιμωρηθεί ακόμη και θανατική ποινή, τα στατιστικά στοιχεία που δίνονται από την κυβέρνηση μπορεί να έχουν παραμορφωθεί. Μια έρευνα της Παγκόσμιας Έρευνας Αξιών το 2020 καταλήγει στο συμπέρασμα ότι το 96.5% των Ιρανών πιστεύουν στο Ισλάμ. Από την άλλη πλευρά, μια άλλη έρευνα που διεξήχθη το 2020 από μια οργάνωση που δεν εδρεύει στο Ιράν και η οποία έγινε διαδικτυακά, εντόπισε ότι ένα πολύ μικρότερο ποσοστό Ιρανών είναι Μουσουλμάνοι (32.2% Σιίτες, 5.0% Σουνίτες, και 3.2% Σουφιστές), ενώ ένα σημαντικό τμήμα των ερωτηθέντων δήλωσαν ότι δεν ανήκαν σε κάποια οργανωμένη θρησκεία (ένα 22.2% δήλωσε ότι δεν ανήκε σε "Καμία θρησκεία" και κάποιοι άλλοι δήλωσαν άθεοι, πνευματικοί αλλά μη θρησκευόμενοι, αγνωστικιστές και κοσμικοί ανθρωπιστές), ενώ ένα 7.7% δήλωσαν Ζοροάστρες.

Σύμφωνα με το CIA World Factbook, περίπου το 90-95% των Ιρανών Μουσουλμάνων συνδέουν τους εαυτούς τους με το Σιιτικό Ισλάμ, την επίσημη θρησκεία του κράτους, ενώ ένα 5-10% των Ιρανών αυτοπροσδιορίζονται ως Σουνίτες ή Σουφιστές μουσουλμάνοι. Ο χριστιανισμός, ο Ιουδαϊσμός και ο Ζωροαστρισμός είναι επίσημα αναγνωρισμένες και προστατευμένες, έχοντας δικές τους εγγυημένες έδρες από την κυβέρνηση στο Ιρανικό κοινοβούλιο. Το Ιράν είναι η έδρα της δεύτερης μεγαλύτερης Εβραϊκής κοινότητας στον Μουσουλμανικό κόσμο και τη Μέση Ανατολή. Οι δύο μεγαλύτερες μη Μουσουλμανικές θρησκευτικές μειονότητες στο Ιράν είναι οι οπαδοί της πίστης Μπαχάι και του Χριστιανισμού. Η κοινότητα των Μπαχάι είναι ιστορικά η μεγαλύτερη θρησκευτική μειονότητα στο Ιράν, αν και έχει διωχθεί κατά τη διάρκεια της ύπαρξής στο Ιράν. Υπάρχει μια πολύ μικρή κοινότητα Σιχ στο Ιράν που αριθμεί περίπου 60 οικογένειες που ζουν κυρίως στην Τεχεράνη. Πολλοί από αυτούς είναι Ιρανοί πολίτες. Διευθύνουν επίσης έναν σιχ ναό στην Τεχεράνη

Μια μελέτη του Μαΐου 2019 από το ερευνητικό κέντρο Pew διαπίστωσε ότι το 87% των Ιρανών προσεύχονται καθημερινά, το οποίο ήταν το δεύτερο υψηλότερο ποσοστό στην Ασία-Ειρηνικό, μετά το Αφγανιστάν (96%) και μπροστά από την Ινδονησία (84%).

Παραπομπές
----------

1. ↑
2. ↑  Fensham, F. Charles, "The books of Ezra and Nehemiah" (Eerdmans, 1982) p. 1
3. 1 2  «آیا آتئیسم در ایران در حال گسترش است؟». *BBC Persian*.
4. ↑  *National Population and Housing Census 2011 (1390): Selected Findings* (PDF). The President’s Office Deputy of Strategic Planning and Control. Statistical Center of Iran. 2011. σελ. 8, table 3, graph 3. Ανακτήθηκε στις 26 Σεπτεμβρίου 2020.
5. ↑
6. ↑  «IRANIANS' ATTITUDES TOWARD RELIGION: A 2020 SURVEY REPORT». *گَمان - گروه مطالعات افکارسنجی ایرانیان* (στα Περσικά). 9 Σεπτεμβρίου 2020. Αρχειοθετήθηκε από το πρωτότυπο στις 18 Σεπτεμβρίου 2020. Ανακτήθηκε στις 10 Σεπτεμβρίου 2020.
7. ↑  Maleki, Ammar· Arab, Pooyan Tamimi. «Iran's secular shift: new survey reveals huge changes in religious beliefs». *The Conversation* (στα Αγγλικά). Ανακτήθηκε στις 11 Σεπτεμβρίου 2020.
8. ↑  «Iranians have lost their faith according to survey». *Iran International* (στα Αγγλικά). 25 Αυγούστου 2020. Ανακτήθηκε στις 11 Σεπτεμβρίου 2020.
9. ↑  «The World Factbook - Central Intelligence Agency». *www.cia.gov*. Αρχειοθετήθηκε από το πρωτότυπο στις 7 Νοεμβρίου 2017. Ανακτήθηκε στις 22 Οκτωβρίου 2019.
10. ↑  Colin Brock, Lila Zia Levers. *Aspects of Education in the Middle East and Africa* Symposium Books Ltd, 7 mei 2007 (ISBN 1873927215) p. 99
11. ↑  «Jewish Population of the World». *www.jewishvirtuallibrary.org*. Ανακτήθηκε στις 22 Οκτωβρίου 2019.
12. ↑  «2013 Report on International Religious Freedom: Iran». United States Department of State. 28 Ιουλίου 2014. Ανακτήθηκε στις 3 Νοεμβρίου 2017.
13. ↑  Kavian Milani (2012). «Bahaʼi (sic) Discourses on the Constitutional Revolution». Στο: Dominic Parviz Brookshaw, Seena B. Fazel. *The Bahaʼis (sic) of Iran: Socio-Historical Studies*. ISBN 9781134250004.
14. ↑  United Nations (2005-11-02) Human rights questions: human rights situations and reports of special rapporteurs and representatives Αρχειοθετήθηκε 2006-11-09 στο Wayback Machine. General Assembly, Sixtieth session, Third Committee. A/C.3/60/L.45
15. ↑  Akhavi, Shahrough (1980). *Religion and Politics in Contemporary Iran: clergy-state relations in the Pahlavi period*. Albany, New York: SUNY Press. ISBN 0-87395-408-4.
16. ↑  Tavakoli-Targhi, Mohamed (2001). «Anti-Baháʼísm and Islamism in Iran, 1941–1955». *Iran-Nameh* **19** (1): 79–124.
17. ↑  Great Britain: Parliament: House of Commons: Foreign Affairs Committee (23 Φεβρουαρίου 2006). *Human Rights Annual Report 2005: First Report of Session 2005–06; Report, Together with Formal Minutes, Oral and Written Evidence*. The Stationery Office. σελ. 85. ISBN 978-0-215-02759-7.
18. ↑  Ghosh, Bobby. «Iran's Sikhs get a better deal than many other minorities». *Quartz* (στα Αγγλικά). Ανακτήθηκε στις 24 Δεκεμβρίου 2020.
19. ↑  NW, 1615 L. St· Suite 800Washington· Inquiries, DC 20036USA202-419-4300 | Main202-857-8562 | Fax202-419-4372 | Media. «With high levels of prayer, U.S. is an outlier among wealthy nations». *Pew Research Center* (στα Αγγλικά). Ανακτήθηκε στις 24 Δεκεμβρίου 2020.